42 Euroopa Liidu Teataja 03/2. kd 31974R0468 27.2.1974 EUROOPA ÜHENDUSTE TEATAJA L 56/15 KOMISJONI MÄÄRUS (EMÜ) nr 468/74, 26. veebruar 1974, millega muudetakse komisjoni määrust (EMÜ) nr 1767/68 kolmandatesse riikidesse imporditavate lillesibulate, juure- ja varremugulate miinimumhindade süsteemi kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korral- duse kehtestamise kohta, (*) eriti selle artikli 7 lõiget 2, ning arvestades, et: komisjoni 6. novembri 1968. aasta määruse (EMÜ) nr 1767/68 (kolmandatesse riikidesse imporditavate lillesibulate, juure- ja var- remugulate miinimumhindade süsteemi kohta, (2) viimati muude- tud määrusega (EMÜ) nr 688/72 (3)) artikli 1 lõikes 1 sätestatak- se, et ekspordi miinimumhinnad tuleb määrata igal aastal kindlaks hiljemalt 31. jaanuaril, v.a begooniate, sinningiate, gladioolide, daaliate ja liiliate puhul, mille miinimumhinnad määratakse kind- laks hiljemalt 31. märtsil; kõnealuse artikli lõike 3 alusel peab iga liikmesriik edastama igal aastal begooniate, sinningiate, gladioo- lide, daaliate ja liiliate puhul enne 1. märtsi ning muude ekspordi miinimumhindade süsteemiga hõlmatud toodete puhul enne 1. jaanuari kogu teabe, mis on vajalik rahvusvaheliste turgude hin- nasuundumuste ja miinimumhindade kindlaksmääramise taseme hindamiseks; viimastel aastatel on muudatused liiliasibulate kasvatusmeetodi- tes toonud koristus- ja turustusaasta ettepoole; tootjate, kauban- duse ja ostjate huvides tuleks ekspordi miinimumhindade kind- laksmääramise kuupäev tuua ettepoole; 31. jaanuar tundub olevat selleks sobiv kuupäev; käesoleva määrusega ettenähtud meetmed on kooskõlas elustai- meturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 1767/68 artikli 1 lõikest 1 jäetakse välja sõnad “ja liiliate”. 2. Kõnealuse artikli lõikest 3 jäetakse välja sõnad “ja liiliate”. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. veebruar 1974 (1) EÜTL 55, 2.3.1968, lk 1. (2) EÜTL 271, 7.11.1968, lk 7. (5) EÜTL 82, 6.4.1972, lk 12. Komisjoni nimel president Francois-Xavier ORTOLI